На основу имплементације одобреног пројекта на конкурсу Кабинета министра без портфеља задуженог за демографију и популациону политику „Агробизнис центар“ за рурални развој и развој пољопривредне производње (у даљем тексту: АБЦ) у сарадњи са Градом Суботица (у даљем тексту: Град) доноси

**ПРАВИЛНИК**

**о додели бесповратних средстава на Конкурсу за доделу бесповратних средстава за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину**

**Опште одредбе**

Члан 1.

Правилником о додели бесповратних средстава на Конкурсу за доделу бесповратних средстава за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину (у даљем тексту: Правилник) прописују се намена бесповратних средстава, корисници, обавезна документација, поступак додељивања бесповратних средстава, поступање с непотпуним и неблаговременим пријавама, критеријуми за доделу средстава, закључивање уговора са корисницима бесповратних средстава, обавезе корисника средстава и друга питања значајна за реализацију активности Дотације младим пољопривредним газдинствима у оквиру пројекта који финансирају Кабинет министра без портфеља задуженог за демографију и популациону политику и Град Суботица (у даљем тексту: Пројекат).

Пројекат из става 1. овог члана одобрио је и делимично финансирао Кабинет министра без портфеља задуженог за демографију и популациону политику на конкурсу у 2020.години, Град Суботица суфинансирао, а АБЦ задужен је за његову реализацију.

**Висина и начин доделе бесповратних средстава**

Члан 2.

Укупан износ бесповратних средстава који се додељује по Правилнику, а на основу одобреног буџета Пројекта из става 1. члана 1. износи до 3.000.000,00 динара.

Средства из става 1. овог члана додељиваће се путем Конкурса за доделу бесповратних средстава за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину који се објављује на интернет страници АБЦ и у Магазину Дани (у даљем тексту: Конкурс).

Конкурс је отворен до 9.11.2020. године.

Образац пријаве и документација се подноси од 2. новембра до 9. новембра 2020. године, у просторијама АБЦ сваког радног дана од 8 до 15 часова, или поштом на адресу: Агробизнис центар, Лазе Костића 5, 25000 Сомбор, са назнаком **„Конкурс за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину“** за **„**Комисију за расподелу и контролу управљања средствима одобреног Пројекта – не отварај!“

Пријавa и прописана документација за Конкурс могу се доставити и у електронском облику, на е-mail адресу: office@agrobizniscentar.rs.

Документација поднета на Конкурс се не враћа.

Средства за подршку инвестиција према Правилнику и по Конкурсу додељују се бесповратно.

Бесповратна средства за подршку инвестиција по Конкурсу утврђују се у износу до 100% од укупне вредности пријаве.

Максималан износ бесповратних средстава по једној пријави износи 300.000,00 динара.

Минималан износ бесповратних средстава по једној пријави је 50.000,00 динара.

**Намена за које се могу користити бесповратна средства**

Члан 3.

Бесповратна средства која се додељују по Конкурсу намењена су за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину кроз:

- Мере прописане у шифрарнику који чини саставни део овог Правилника и конкурсне документације.

Подносилац пријаве може поднети само једну пријаву, за једну или више мера подршке из шифрарника.

Бесповратна средства која се додељују не могу се користити за:

* трошкове који нису наведени у Пријави;
* трошкове пореза, укључујући и порез на додату вредност
* трошкове увоза, царине, шпедиције;
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;
* трошкове банкарске провизије;
* трошкове превоза;
* доприносе у натури.

**Право учешћа на конкурсу**

Члан 4.

Право на коришћење бесповратних средстава имају физичка лица носиоци регистрованог комерцијалног породичног пољопривредног газдинства са територије града Суботице која су у активном статусу.

**Услови за учешће на конкурсу**

Члан 5.

Услови за учешће на Конкурсу су следећи:

1. Подносилац пријаве треба да има регистровано пољопривредно газдинство уписано у Регистар пољопривредних газдинстава, са активним статусом;
2. Подносилац пријаве мора бити са територије града Суботице и производњом на територији града Суботице;
3. Подносилац пријаве, за инвестицију за коју подноси пријаву, не може да користи подстицаје по неком другом основу (субвенције, подстицаји, донације), односно ако је иста инвестиција предмет другог поступка за коришћење подстицаја, осим подстицаја у складу са прописом којим се уређује кредитна подршка регистрованим пољопривредним газдинствима;
4. Подносилац пријаве мора да има измирене пореске обавезе и доспеле јавне дажбине према локалној самоуправи.

**Потребна документација**

Члан 6.

1. Образац 1, читко попуњен Образац пријаве који чини саставни део Конкурса;
2. Фотокопија личне карте или очитана чипована лична карта за носиоца регистрованог пољопривредног газдинства (РПГ);
3. Потврда о активном статусу регистрованог пољопривредног газдинства коју издаје Управа за трезор (не старија од 3 месеца), односно извод из Регистра пољопривредних газдинстава коју издаје Управа за трезор;
4. Доказ о власништву парцела (лист непокретности или уверење из катастра), или оверена фотокопија уговора о закупу – који обухвата период од минимално 5 година (закуп почиње од дана подношења пријаве за коришћење бесповратних средстава), или оверена фотокопија уговора о уступању на коришћење без накнаде (уступање почиње од дана подношења пријаве за коришћење бесповратних средстава);
5. Образац 2 (изјава А), потписана Изјава у складу са чланом 3. Правилника да се бесповратна средства не могу користити за:

* трошкове који нису наведени у пријави,
* порезе, укључујући и порез на додату вредност;
* трошкове увоза, царине, шпедиције;
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;
* трошкове банкарске провизије;
* трошкове превоза;
* доприносе у натури.

1. Образац 3 (изјава Б), потписана Изјава у складу са чланом 5. Правилника да се за предмет пријаве на Конкурс не користе подстицаји по неком другом основу (субвенције, подстицаји, донације);
2. Уверење о измиреним пореским обавезама и доспелим јавним дажбинама издато од стране надлежног органа јединице локалне самоуправе (Град Суботица), не старије од 3 месеца;
3. Образац 4 (изјава Ц), потписана Изјава ако је подносилац пријаве члан удружења пољопривредних произвођача или члан задруге (уколико је члан);
4. Сертификат за органску производњу или производ са заштитом географског порекла.

Документација под тачкама 1, 2, 3, 4. и 5. је обавезна.

Уколико подносилац пријаве не достави потребну документацију под тачкама 6. и 7, комисија ће по службеној дужности од надлежних органа прибавити ову документацију.

Документација под тачком 8. и 9. није обавезна (додатно се бодују лица коју поседују ову документацију).

Потребна документа могу се предати у оригиналу или као оверене фотокопије.

**Начин достављања пријава**

Члан 7.

Пријаву са потребном документацијом доставити лично на адресу АБЦ сваког радног дана од 8 до 15 часова, или послати поштом на адресу: Агробизнис центар, Лазе Костића бр. 5, 25000 Сомбор, са назнаком „**Конкурс за** **субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину”** за „Комисију за расподелу и контролу управљања средствима одобреног Пројекта - не отварај!“

Пријавa и прописана документација за Конкурс могу се доставити и у електронском облику, на е-mail адресу: office@agrobizniscentar.rs.

**Одлучивање о додели бесповратних средстава**

Члан 8.

Комисија за расподелу и контролу управљања средствима одобреног Пројекта (у даљем тексту: Комисија) коју образују директор АБЦ и Градоначелник Града Суботице разматра поднете пријаве и доноси предлог Одлуке о додели бесповратних средстава по Конкурсу за доделу бесповратних средстава за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину. Комисија прво врши административну контролу ради утврђивања да ли је пријава потпуна, благовремена и да ли су испуњени услови за одобравање средстава. Применом дефинисаних критеријума извршиће се рангирање прихватљивих пријава, донети предлог одлуке о додели бесповратних средстава као и листа подносиоца пријава којима су исте одбијене и разлоге одбијања.

У случају када постоји више пријава са истим бројем бодова према критеријумима за рангирање, предност се утврђује према критеријуму старости подносиоца захтева - односно предност добија млађи .

Комисија има обавезу да у року од 30 дана од завршетка Конкурса донесе предлог Одлуке о додели бесповратних средстава, записник и ранг листу о додели бесповратних средстава на основу критеријума утврђених Правилником.

Уколико је потребно, ради се и непосредни увид на терену, којим се проверавају подаци из пријаве. Комисија задржава право да од подносиоца пријаве затражи додатне информације и документацију у вези с поднетом документацијом, које су неопходне за одлучивање. Чланови Комисије задржавају право да изврше контролу реализације предмета уговора.

Начин реализације одобрених подстицајних средстава и обавезе корисника средстава прецизираће се уговором.

Резултати Конкурса биће објављени на званичном сајту АБЦ [www.agrobizniscentar.rs](http://www.agrobizniscentar.rs)

Одлуком о додели средстава утврдиће се појединачни износи средстава по подносиоцу пријаве којем су одобрена средства (у даљем тексту: Корисник средстава), а подносиоцима пријаве којима средства нису одобрена навешће се разлози одбијања.

Коначну одлуку о додели средстава доноси директор АБЦ уз писмену сагласност Градоначелника града Суботице на основу предлога Комисије.

Одлука је коначна и против ње се не може изјавити жалба, нити се може водити управни спор.

Бесповратна средства додељиваће се по закључивању уговора са корисницима средстава.

**Критеријуми за доделу бесповратних средстава**

Члан 9.

Комисија доноси предлог одлуке о додели бесповратних средстава на основу поднете документације, критеријума и бодова прописаних овим чланом и то:

1. Старост подносиоца захтева:

18-25 – 15 бодова

26-35 – 10 бодова

* 1. – 5 бодова

Више од 40 – 2 бода.

1. Површина парцеле у власништву или закупу (мин 5 година):

до 2 hа – 15 бодова

2,1 hа – 5 hа – 12 бодова

5,1 hа - 10 hа – 8 бодова

10,1 hа – 20 hа – 5 бодова

више од 20,1 hа – 2 бода.

1. Носиоц регистрованог комерцијалног породичног пољопривредног газдинства је жена – 10 бодова.
2. Број чланова регистрованог пољопривредног газдинства

сваки члан се бодује са 2 бода – максимално 10 бодова.

1. Подносилац пријаве је члан удружења пољопривредних произвођача или члан задруге – 5 бодова.

1. Оцена одрживости инвестиције на основу циљева пројекта:

Врло висока-30

Висока – 25 бодова

Средње висока- 20 бодова

Средња – 15 бодова

Слаба -10

Ниска - 5 бодова

Неодржива – 0 бодова.

1. Корисник је сертификован за органску производњу или производи сировину или готов производ са заштитом географског порекла – 5 бодова.
2. Сопствено учешће у инвестицији (није неопходно):

Више од 50% - 10 бодова

25% до 49,99% - 5 бодова

Мање од 25% - 3 бода.

Максималан број бодова на Конкурсу је 100 бодова.

**Поступање с непотпуним пријавама**

Члан 10.

Комисија неће разматрати пријаве и то:

* + непотпуне пријаве,
  + поднете од лица која немају право да учествују на Конкурсу,
  + поднете након истека рока који је прописан Конкурсом.

**Уговор о додели средстава**

Члан 11.

Права и обавезе између АБЦ и корисника средстава регулишу се Уговором.

Време закључења уговора је 15 дана од дана доношења одлуке о додели средстава.

Средства за подршку инвестиција по овом Правилнику и Конкурсу додељују се бесповратно.

**Исплата бесповратних средстава**

Члан 12.

Бесповратна средства ће се исплаћивати у року од 7 дана од дана потписивања Уговора.

**Обавезе корисника средстава**

Члан 13.

Корисник средстава по конкурсу дужан је да:

* Реализује инвестицију у року од 3 месеца од дана потписивања уговора,
* Достави све рачуне за тражена подстицајна средства након реализоване инвестиције и извод(е) из банке,
* Сву документацију која је у вези са инвестицијом чува најмање три године од дана исплате подстицаја,
* Корисник средстава по Конкурсу за кога се утврди да није поступао у складу са одредбама тог конкурса и уговора, корисник бесповратних средстава који је онемогућио контролу од стране АБЦ, достављањем нетачних података, дужан је да врати примљени износ бесповратних средстава с припадајућом законском затезном каматом која се обрачунава од дана исплате бесповратних средстава до дана враћања средстава.

**Праћење извршавања уговора**

Члан 14.

Административну контролу, односно испуњеност обавеза из уговора утврђује АБЦ.

Стање на терену може се проверавати током три (3) године након преноса средстава, а спроводи је овлашћено лице АБЦ.

**Завршне одредбе**

Члан 15.

Правилник ступа на снагу оног дана када га потпише директор АБЦ.

|  |  |
| --- | --- |
| У Суботици,  дана 27.10.2020.године | Директор Агробизнис центра за рурални развој и развој пољопривредне производње |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Карло Пушкарица |